## UDELENIE SÚHLASU SO SPRACOVANÍM OSOBNÝCH ÚDAJOV - UCHÁDZAČI O ZAMESTNANIE

Ja dolu podpísaný/-á .....................................................................................

(prosím uveďte Vaše meno a priezvisko, tituly)

narodený/-á dňa \_\_\_\_.\_\_\_\_.\_\_\_\_\_\_\_\_

trvale bytom .....................................................................................

(prosím uveďte adresu Vášho trvalého bydliska)

týmto udeľujem spoločnosti

(ďalej len ako „Spoločnosť“)

**Prevádzkovateľ**:

**COLD s.r.o.**

Kasárenská 2050

911 05 Trenčín

Slovenská republika

IČO: 45 930 261

**súhlas so spracúvaním mojich osobných údajov**

**v nasledovnom rozsahu:**

* akademické tituly, meno a priezvisko;
* fotografia;
* údaje o predchádzajúcich zamestnávateľoch;
* osobné údaje uvedené v žiadosti o prijatie do zamestnania, v profesijnom životopise, v motivačnom liste a ďalšej dokumentácii zaslanej Spoločnosti na účely uchádzania sa o zamestnanie;
* osobné údaje spracúvané na potvrdeniach a osvedčeniach o absolvovaných skúškach a získanom vzdelaní a o vzdelávacích aktivitách;
* informácie o absolvovaných školeniach, kurzoch, tréningoch, a pod.;
* osobné údaje získané pri osobnom pohovore v Spoločnosti;
* pracovné zaradenie;
* telefónne číslo;
* adresu elektronickej pošty;
* podpis;

 **na účely:**

* vytvorenia a udržovania databázy uchádzačov o zamestnanie,
* poskytnutia osobných údajov a informácií uvedených v mojom profesijnom životopise a doplňujúcej dokumentácii predloženej Spoločnosti alebo poskytnutých v rámci mojej komunikácie so Spoločnosťou osobám priamo alebo nepriamo ovládanými Spoločnosťou za vyššie uvedenými účelmi, najmä za účelom prípadného oslovenia uchádzača s ponukou na pracovnú príležitosť,
* overenia informácií poskytnutých v profesijnom životopise a doplňujúcej dokumentácii predloženej Spoločnosti a mojich osobných referencií u tretích osôb, ktorými môžu byť najmä môj súčasný alebo predchádzajúci zamestnávateľ alebo iná osoba uvedená ako referenčná osoba v údajoch poskytnutých Spoločnosti.

**pri dodržaní práv dotknutej osoby:**

* **Odvolať súhlas** - v prípadoch, kedy Vaše osobné údaje spracúvame na základe Vášho súhlasu, máte právo tento súhlas kedykoľvek odvolať. Súhlas môžete odvolať elektronicky, na adrese zodpovednej osoby, písomne, oznámením o odvolaní súhlasu alebo osobne u prevádzkovateľa. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás spracúvali.
* **Právo na prístup** - máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.
* **Právo na opravu** - prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
* **Právo na výmaz (na zabudnutie)** - máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.
* **Právo na obmedzenie spracúvania** - za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.
* **Právo na prenosnosť údajov** - za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.
* **Právo namietať** - máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.
* **Právo podať návrh na začatie konania o ochrane osobných údajov** - ak sa domnievate, že Vaše osobné údaje spracúvane nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27; tel. číslo: +421 /2/ 3231 3214; mail: statny.dozor@pdp.gov.sk, https://dataprotection.gov.sk. V prípade podania návrhu elektronickou formou je potrebné, aby spĺňal náležitosti podľa § 19 ods. 1 zákona č. 71/1967 Zb. o správnom konaní (správny poriadok).

a to na dobu maximálne jedného roka, alebo až do odvolania súhlasu na spracovanie osobných údajov (čo nastane skôr). **Súhlas môžem kedykoľvek odvolať**.

Týmto zároveň vyhlasujem a potvrdzujem, že osobné údaje mnou poskytnuté Spoločnosti sú pravdivé a aktuálne.

V .........................................., dňa \_\_\_\_.\_\_\_\_.\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis dotknutej osoby –uchádzača o zamestnanie)